Document ID: 32006R1291

KOMISJONI MÄÄRUS (EÜ) nr 1291/2006,
30. august 2006,
millega muudetakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse 29. septembri 2003. aasta nõukogu määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 145 punkte c ja d,
ning arvestades järgmist:
(1)
Komisjoni 21. aprilli 2004. aasta määrusega (EÜ) nr 795/2004 (2) on kehtestatud alates 2005. aastast kohaldatava ühtse otsemaksete kava rakenduseeskirjad.
(2)
Kõnealuse kava halduslik ja rakenduslik kohaldamine riiklikul tasandil on näidanud, et kava teatavates osades esineb vajadus veelgi üksikasjalikemate eeskirjade järele ning et teatavates muudes osades on olemasolevaid eeskirju vaja selgitada ja kohandada.
(3)
Selleks et hõlbustada põllumajandustootjatele toetuseõiguste üleandmist, tuleks ette näha õiguste tükeldumine ilma maata ja nende üleandmine.
(4)
Juhul kui toetuseõiguseid, mille ühikuväärtust on riigi varu võrdlussummadega suurendatud üle 20 %, ei ole kasutatud kooskõlas määruse (EÜ) nr 1782/2003 artikli 42 lõike 8 teise lõiguga, läheb riigi varusse viivitamata tagasi üksnes väärtuse suurendamine.
(5)
Haldusaktide ja kohtumääruste alusel põllumajandustootjale riigi varust hüvitiseks eraldatud õiguste suhtes ei kohaldata määruse (EÜ) nr 1782/2003 artikli 42 lõike 8 kohaseid piiranguid.
(6)
Toetusõiguste ringluse hõlbustamiseks võivad põllumajandustoojad toetusõiguseid vabatahtlikult riigi varusse loovutada.
(7)
Seetõttu tuleks määrust (EÜ) nr 795/2004 vastavalt muuta.
(8)
Tulenevalt asjaolust, et artikli 1 lõigetes 2 ja 4 käsitletud juhud võisid esineda alates 1. jaanuarist 2005 ja 1. jaanuarist 2006, on asjakohane sätestada, et kõnealuseid artikleid kohaldatakse tagasiulatuvalt alates nimetatud kuupäevadest.
(9)
Käesoleva määrusega ettenähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 795/2004 muudetakse järgmiselt.
1.
Artiklit 3 muudetakse järgmiselt:
a)
lõige 3 asendatakse järgmisega:
“3. Kui maatüki suurus, mis antakse üle koos õigusega vastavalt määruse (EÜ) nr 1782/2003 artikli 46 lõikele 2, ulatub hektari murdosani, võib põllumajandustootja asjaomase õiguse osa koos maaga üle anda sama murdosa ulatuses arvutatud väärtusega. Ülejäänud osa õigusest vastavalt arvutatud väärtusega jääb põllumajandustootja käsutusse.
Ilma et see piiraks kõnealuse määruse artikli 46 lõike 2 kohaldamist, kui põllumajandustootja annab õiguse murdosa üle ilma maata, arvutatakse kahe murdosa väärtus proportsionaalselt.”;
b)
lõige 4 jäetakse välja.
2.
Artikli 6 lõike 3 kolmas lõik asendatakse järgmisega:
“Määruse (EÜ) nr 1782/2003 artikli 42 lõike 8 esimest lõiku kohaldatakse toetuseõigustele, mille ühikuväärtust kooskõlas käesoleva lõike teise lõiguga on suurendatud üle 20 %. Kõnealuse määruse artikli 42 lõike 8 teist lõiku kohaldatakse üksnes suurendatud väärtuse ulatuses toetuseõigustele, mille ühikuväärtust kooskõlas käesoleva lõike teise lõiguga on suurendatud üle 20 %.”
3.
Artiklile 23a lisatakse järgmine lause:
“Kõnealuse määruse artikli 42 lõiget 8 ei kohaldata käesoleva artikli alusel eraldatud toetusõigustele.”
4.
Artiklile 24 lisatakse järgmine lõige:
“3. Põllumajandustoojad võivad toetusõiguseid, välja arvatud maa tootmisest kõrvaldamise toetusõiguseid, vabatahtlikult riigi varusse loovutada.”
5.
Artikkel 50 asendatakse järgmisega:
“Artikkel 50
1. Liikmesriigid edastavad komisjonile elektroonilisel teel igal aastal järgmise teabe:
a)
hiljemalt ühtse otsemaksete kava rakendamise esimese aasta 15. septembriks ja järgmistel aastatel hiljemalt 1. septembriks ühtse otsemaksete kava alusel jooksval aastal esitatud taotluste koguarvu koos toetust taotlevate toetuseõiguste vastava koguarvuga ja kaasnevate abikõlblike hektarite koguarvuga;
b)
hiljemalt 1. septembriks ühtse otsemaksete kava alusel eelmisel aastal vastu võetud taotluste koguarvu lõplikud andmed ja vastavalt antud toetuste kogusumma pärast määruse (EÜ) nr 1782/2003 artiklites 6, 10, 11, 24 ja 25 viidatud meetmete rakendamist ning eelneva aasta 31. detsembriks riigi varusse jäävate summade kogusumma.
2. Ühtse otsemaksete kava piirkondlikul rakendamisel teatavad liikmesriigid määruse (EÜ) nr 1782/2003 artikli 58 kohaselt rakendamise esimese aasta 15. septembriks kooskõlas kõnealuse artikli lõikega 3 kehtestatud ülempiiri vastava osa.
Ühtse otsemaksete kava rakendamise esimesel aastal põhineb lõike 1 punktis a viidatud teave ajutistel toetuseõigustel. Sama teave, mis põhineb lõplikel toetuseõigustel, edastatakse järgmise aasta 1. märtsiks.
3. Määruse (EÜ) nr 1782/2003 artiklis 69 sätestatud meetmete kohaldamisel teatavad liikmesriigid jooksval aastal esitatud taotluste koguarvu koos iga kõnealuse artikli alusel säilitatud toetuse määraga seotud sektori vastava koguarvuga 1. septembriks.
1. septembriks kõnealuse määruse artikli 69 alusel eelmisel aastal vastu võetud taotluste koguarvu lõplikud andmed ja igale kõnealuse artikli alusel säilitatud toetuse määraga seotud sektorile antud toetuste vastava kogusumma.”
Artikkel 2
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates jõustumiskuupäevast, välja arvatud artikli 1 lõiget 2, mida kohaldatakse alates 1. jaanuarist 2005 ning artikli 1 lõiget 4, mida kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. august 2006

Labels: 19
5
6